S-227/2018

Mál þetta, sem dómtekið var 30. maí sl., er höfðað með ákæru, útgefinni af lögreglustjóranum á höfuðborgarsvæðinu 17. apríl 2018, á hendur H-kk-þgf D-kk-þgf S-kk-þgf, kt. [000000-0000], Melabraut 19, Seltjarnarnesi, fyrir eftirtalin umferðar- og fíkniefnalagabrot:

I.

Umferðarlagabrot, með því að hafa:

1. Sunnudaginn 30. október 2016 í Reykjavík ekið bifreiðinni [---] óhæfur um að stjórna henni örugglega vegna áhrifa ávana- og fíkniefna (í blóði mældist kókaín 70 ng/ml, og tetrahýdrókannabínól 0,8 ng/ml) austur Vesturlandsveg uns lögregla stöðvaði aksturinn.

2. Miðvikudaginn 2. nóvember 2016 í Reykjavík ekið bifreiðinni [---] óhæfur um að stjórna henni örugglega vegna áhrifa ávana- og fíkniefna (í blóði mældist kókaín 95 ng/ml, tetrahýdrókannabínól 0,6 ng/ml og amfetamín 35 ng/ml) um Stekkjarbakka uns lögregla stöðvaði aksturinn.

3. Sunnudaginn 21. maí 2017 í Reykjavík ekið bifreiðinni [----] óhæfur um að stjórna henni örugglega vegna áhrifa ávana- og fíkniefna (í blóði mældist kókaín 75 ng/ml, og auk þess fannst tetrahýdrókannabínólsýra í þvagi) um Breiðholtsbraut uns lögregla stöðvaði aksturinn.

4. Sunnudaginn 16. júlí 2017 í Reykjavík ekið bifreiðinni [----] óhæfur um að stjórna henni örugglega vegna áhrifa ávana- og fíkniefna (í blóði mældist kókaín 45 ng/ml, og auk þess fannst amfetamín í þvagi) vestur Eiðsgranda uns lögregla stöðvaði aksturinn og á sama tíma átt og haft í vörslum sínum sex kasthnífa, höggvopn og fjaðrahníf sem lögregla fann við leit í bifreiðinni og lagði hald á.

5. Miðvikudaginn 19. júlí 2017 í Reykjavík ekið bifreiðinni [---] óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 35 ng/ml og auk þess fannst tetrahýdrókannabínólsýra í þvagi) suður Álfheima uns lögregla stöðvaði aksturinn.

6. Miðvikudaginn 2. ágúst 2017 í Reykjavík ekið bifreiðinni [---] óhæfur um að stjórna henni örugglega vegna áhrifa ávana- og fíkniefna (í blóði mældist kókaín 110 ng/ml og amfetamín 160 ng/ml og auk þeirra fannst tetrahýdrókannabínólsýra í þvagi) um Vesturlandsveg uns lögregla stöðvaði aksturinn.

7. Sunnudaginn 8. október 2017 í Reykjavík ekið bifreiðinni [---] óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 200 ng/ml og tetrahýdrókannabínól 7,0 ng/ml og auk þeirra fannst metamfetamín í þvagi) vestur Norðurströnd uns lögregla stöðvaði aksturinn.

8. Fimmtudaginn 30. nóvember 2017 í Reykjavík ekið bifreiðinni [---] óhæfur um að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 0,6 ng/ml og metamfetamín 45 ng/ml og auk þeirra fannst tetrahýdrókannabínólsýra í þvagi) norður Snorrabraut uns lögregla stöðvaði aksturinn.

9. Miðvikudaginn 10. janúar 2018 í Reykjavík ekið bifreiðinni [---] óhæfur um að stjórna henni örugglega vegna áhrifa ávana- og fíkniefna (í blóði mældist kókaín 65 ng/ml og auk þess fundust amfetamín, metýlfenídat og tetrahýdrókannabínólsýra í þvagi) suður Streng uns lögregla stöðvaði aksturinn.

10. Sunnudaginn 14. janúar 2018 í Reykjavík ekið bifreiðinni [---] óhæfur um að stjórna henni örugglega vegna áhrifa slævandi lyfja og ávana- og fíkniefna (í blóði mældist Alprazolam 5,0 ng/ml, Klónazepam 5 ng/ml, og amfetamín 105 ng/ml) austur Vesturlandsveg þar sem hann missti stjórn á bifreiðinni með þeim afleiðingum að hún hafnaði á ljósastaur.

11. Miðvikudaginn 24. janúar 2018 í Hafnarfirði ekið bifreiðinni [---] óhæfur um að stjórna henni örugglega vegna áhrifa slævandi lyfja og ávana- og fíkniefna (í blóði mældist Oxýkódon 80 ng/ml og auk þess fundust amfetamín, tetrahýdrókannabínólsýra, Fentanýl og umbrotsefni benzódíazepínsambanda í þvagi) austur Herjólfsgötu uns lögregla stöðvaði aksturinn.

12. Sunnudaginn 28. janúar 2018 í Hafnarfirði ekið bifreiðinni [---] óhæfur um að stjórna henni örugglega vegna áhrifa ávana- og fíkniefna (í blóði mældist kókaín 90 ng/ml og amfetamín 205 ng/ml) norður Hraunbrún uns lögregla stöðvaði aksturinn.

Teljast brot í 1. lið og með 12. lið varða við 1. mgr., sbr. 2. mgr. 45. gr. a., auk þess sem brot í 10. og 11. lið teljast varða við 1. mgr., sbr. 2. mgr. 44. gr., allt sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006 og telst brot í 4. lið auk þess varða við b., c., og e. lið 2. mgr. 30. gr., sbr. 1. mgr. 36. gr. vopnalaga nr. 16/1998.

II.

Fíkniefnalagabrot með því að hafa:

13. Laugardaginn 9. september í Reykjavík haft í vörslum sínum 1,33 g af kókaíni sem lögregla fann við leit á ákærða við Eskihlíð og lagði hald á.

14. Sunnudaginn 8. október 2017 í Reykjavík haft í vörslum sínum 0,83 g af marijúana sem lögregla fann við leit í kjölfar handtöku á ákærða við Norðurströnd.

15. Mánudaginn 4. desember 2017 í Keflavík haft í vörslum sínum 75,17 g af hassi og 0,56 g af marijúana sem tollgæslan á Flugstöð Leifs Eiríkssonar fann við reglubundið eftirlit og lögregla lagði hald á.

Teljast brot í 13. til og með 15 lið varða við 2. gr., sbr. 5. gr. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. gr. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006. Jafnframt er þess krafist að ákærði verði dæmdur til að sæta upptöku á framangreindum fíkniefnum samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 og upptöku á framangreindum vopnum samkvæmt 37. gr. vopnalaga nr. 16/1998.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í apríl 1989. Samkvæmt framlögðu sakavottorði, dagsettu 16. apríl 2018, gekkst hann undir tvær sektarrefsingar með lögreglustjórasáttum, 8. maí 2015, vegna fíkniefnaaksturs sem og fíkniefna- og vopnalagabrots.

Með hliðsjón af framangreindu og sakarefni þessa máls þykir refsing ákærða hæfilega ákveðin fangelsi í 60 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærði sviptur ökurétti í fimm ár frá birtingu dóms þessa að telja.

Með vísan til lagaákvæða í ákæru eru gerð upptæk til ríkissjóðs 1,33 g af kókaíni, 1,39 g af marijúana, 75,17 g af hassi, sex kasthnífar, höggvopn og fjaðrahnífur, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, I-kk-ef F-kk-ef Á-kk-ef lögmanns, 105.400 krónur, að meðtöldum virðisaukaskatti, og 2.093.405 krónur í annan sakarkostnað.

Af hálfu ákæruvaldsins flutti málið S-kk-nf P-kk-nf Ó-kk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, H-kk-nf D-kk-nf S-kk-nf, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti í fimm ár frá birtingu dómsins að telja.

Upptæk eru gerð til ríkissjóðs 1,33 g af kókaíni, 1,39 g af marijúana, 75,17 g af hassi, sex kasthnífar, höggvopn og fjaðrahnífur .

Ákærði greiði málsvarnarþóknun skipaðs verjanda síns, I-kk-ef F-kk-ef Á-kk-ef lögmanns, 105.400 krónur og 2.093.405 krónur í annan sakarkostnað.

L-kvk-nf R-kvk-nf S-kvk-nf